Covid-19-statistieke: Wéér bitter min ingeëntGesondheidswerkers by die Life Fourways-hospitaal in Gauteng maak gereed om ‘n vrou vir Covid-19 te toets. (Argieffoto: Emmanuel Croset/AFP) Suid-Afrika het Saterdag net 16 005 mense teen Covid-19 ingeënt. Dit is amper 10% van die getal wat Vrydag ingeënt is (175 740). Die regering is uit verskeie oorde gekap oor die stadige koers waarteen Suid-Afrikaners ingeënt word en die minister van gesondheid het Vrydag aangekondig dat meer geld nou beskikbaar gestel is om meer mense, veral oor naweke, in te ent. Nog 21 610 nuwe Covid-19-gevalle is Saterdag in Suid-Afrika aangeteken. Dit beteken 28% van Suid-Afrikaners wat getoets is, het positief getoets. Dit is effens minder as Vrydag se 29,5%. In Gauteng het 10 770 mense positief getoets vir Covid-19 en die Wes-Kaap het 2 477 nuwe gevalle aangeteken. Albei provinsies het ŉ afname in gevalle getoon in vergelyking met Vrydag se statistieke. Limpopo se syfers het redelik skerp toegeneem van 1 651 Vrydag tot 2 187 Saterdag. Altesaam 265 nuwe sterftes is ook aangeteken, wat die algehele getal sterftes op 64 138 te staan bring. Daar is ook 580 mense in hospitale opgeneem, van wie die meeste (403) in staatshospitale. Só lyk die syfers per provinsie: